KCE:ความต้องการสินค้า Q2-Q3 สดใสกูรูแนะซื้อเก็งกำไรเป้าหมาย 90 บาท
KCE ฝ่ายวิจัยฯออกบทวิเคราะห์ปัจจัยพื้นฐานให้มุมมองบวกต่อกลุ่มอิเล็กทรอนิกส์ จาก Book– to–bill ratio ไตรมาส 1/59 ที่สูง 1.15 เท่า (สูงกว่า 1 เท่า สะท้อนแนวโน้มความต้องการสินค้าอิเล็กทรอนิกส์ในไตรมาส 2/59 – ไตรมาส 3/59 ที่ดี) แนะซื้อเก็งกำไรเป้าหมาย 90 บาท
21 มิ.ย. 2559

บล.เคจีไอ (ประเทศไทย) ระบุในบทวิเคราะห์วันนี้ (21 มิ.ย.) ว่า บริษัท เคซีอี อีเลคโทรนิคส์ จำกัด (มหาชน)หรือ KCE  (เป้าพื้นฐาน 90 บาท) 1) วันนี้ฝ่ายวิจัยฯออกบทวิเคราะห์ปัจจัยพื้นฐานให้มุมมองบวกต่อกลุ่มอิเล็กทรอนิกส์ จาก i) Book– to–bill ratio ไตรมาส 1/59 ที่สูง 1.15 เท่า (สูงกว่า 1 เท่า สะท้อนแนวโน้มความต้องการสินค้าอิเล็กทรอนิกส์ในไตรมาส 2/59 – ไตรมาส 3/59 ที่ดี) ii) ประเมินอุตสาหกรรมยานยนต์ (กลุ่มลูกค้าของ KCE) ฟื้นตัวตามการฟื้นตัวของเศรษฐกิจสหรัฐฯ
2) นักเศรษฐศาสตร์ บล เคจีไอ ประเมินค่าเงินบาทในช่วงไตรมาส 3/59 แนวโน้มอ่อนค่าลง (ผลจากการคาดว่า Fed จะขึ้นดอกเบี้ยในเดือน ก.ย.นี้ บวกต่อธุรกิจส่งออก) 3) ประเมินแนวรับ 82.5 บาท แนวต้าน 87.50 บาท (Stop loss 81 บาท)     